text: Kinesere elsker danske grise
  24 oktober 2011 kl. 09.47
  Danske griseører, tæer, hoveder og knoglestykker er guf for kinesere.
  Det går fremragende for eksporten af grisekød til Kina.
  Eksporten af kød til Kina er i de sidste otte måneder steget med 60 procent. 
  Kineserne er især glade for danske griseører, tæer, hoveder og knoglestykker.
  Men Danish Crown har på det seneste udvidet sortimentet med spareribs og brystflæsk, og nu vil man også forsøge sig med mere regulære stykker kød som skinke og forender, fortæller Søren Tinggaard, der er underdirektør i Danish Crown, ifølge Landbrugsavisen.
  - Prismæssigt kan vi sagtens konkurrere, da svinekød i øjeblikket er ret dyrt i Kina. Mens prisen pr. kg levende svin i Danmark er på godt 10 kr., er prisen i Kina næsten oppe på det dobbelte, siger Søren Tinggaard.
  